25PES-243
EH Bildu Nafarroa talde parlamentarioko foru-parlamentari Oihan Mendo Goñik, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuari, idatziz erantzun ditzan:
Klima Aldaketari eta Trantsizio Energetikoari buruzko Foru Legearen 69.2 artikuluak honako hau ezartzen du:
"Nafarroako Gobernuak urtebeteko epean prestatuko du trantsizio justurako eta klima-justiziarako estrategia bat, energia-trantsizioak ukitzen dituen sektore ekonomikoen eta sozialen diagnostikoa egin eta haren ondorio kaltegarriak arintzeko neurriak ezar ditzan".
Galderak:
Idatzi al da Klima Aldaketari eta Trantsizio Energetikoari buruzko Foru Legeak ezartzen duen trantsizio justurako eta klima-justiziarako estrategia?
Erantzuna ezezkoa bada, zer epe aurreikusten dituzte Nafarroako Gobernuak eta haren departamentuek trantsizio justurako eta justizia klimatikorako estrategia idazteko?

